stanford-oval/wikipedia huggingface dataset:
Nagware

Nagware, begware, annoyware ja nagscreen (suom. muistuttelijaohjelma) tarkoittavat maksullista ohjelmaa, josta on saatavilla ilmainen kokeiluversio, joka muistuttaa jatkuvasti maksullisesta rekisteröinnistä. Nagware on sharewaren alatyyppi. Muistutteleminen tapahtuu yleensä näyttämällä käyttäjälle muistutusikkuna ohjelman käynnistyessä tai tietyin väliajoin ohjelmaa käytettäessä. Muistutusikkunat voivat usein ilmestyä häiritsevään paikkaan näyttöä. Jotkut ohjelmat pitävät ikkunaa auki tietyn ajan, niin että käyttäjä joutuu odottamaan.
Muistutusten tavoite on yleensä saada käyttäjä ärsyyntymään ja ostamaan maksullinen versio tai tekemään maksullinen rekisteröinti päästäkseen niistä eroon. Toisaalta ärsyyntynyt käyttäjä saattaa vaihtaa myös kilpailevaan ohjelmistoon.
Neon (ohjelmointikieli)

Neon on vuonna 1985 kehitetty olio-ohjelmointikieli samana vuonna julkaistuille Apple Macintosh -tietokoneille. Neon kehitettiin alun perin Motorolan Motorola 68000 -sarjan prosessorien konekoodia käyttäväksi.
Neonin kehitti Charles Duff Kriya Systemsissä. Se pohjautuu Forth-kieleen, johon on lisätty olioajattelu. Kielen ensimmäinen 1.0-versio julkistettiin toukokuussa 1985. Neon oli ensimmäinen olio-ohjelmointikieli Apple Macintosh -tietokoneille. Neon kehittyi edelleen Bob Loewensteinin täydentämänä Yerk-nimisenä ja Michael Horen jatkokehittämänä Mops- ja PowerMops-nimisinä.  Nykyisiin Intelin prosessoreja käyttäviin Applen tietokoneisiin on tarjolla OS X -käyttöjärjestelmässä toimiva iMops.
Nauhasilmukka

Nauhasilmukka on äänentoistomenetelmä magneettinauhaa käyttävälle nauhurille. Nauhasilmukka tehdään leikkaamalla sopiva pätkä nauhoitettua magneettinauhaa ja kiinnittämällä pätkän päät toisiinsa kiinni silmukaksi. Sen jälkeen silmukka asetetaan nauhuriin, jolloin nauhalla oleva ääni toistuu eli kaikuu uudestaan ja uudestaan. Ilmiöstä käytetään nimitystä nauhakaiku, ja tarkoitukseen suunnitellun laitteen nimi on "nauhakaikulaite" (puhekielessä "luupperi", engl. looper).
Tavalliseen yksinkertaiseen silmukkaan mahtuu korkeintaan muutama sekunti ääntä, esimerkiksi C-kasettia käytettäessä 4,9 sekuntia. Kiinnittämällä silmukka Möbiuksen nauhaksi voidaan käyttää nauhan molempia puolia, jolloin pituus lähes kaksinkertaistuu. Vielä pidempiä silmukoita saadaan esimerkiksi laittamalla nauhasilmukka kulkemaan kahden vierekkäisen avokelanauhurin keloissa, jolloin toisen nauhurin tehtävänä on vain pyörittää nauhaa. Jos tällaisessa asetelmassa toinen nauhuri asetetaan nauhoittamaan ja toinen soittamaan nauhaa, saadaan aikaan erittäin hitaasti syttyvä kaiku. Brian Eno käytti erääseen ambient-albuminsa Music for Airportsin (1978) kappaleeseen jopa 25 metrin pituisia nauhasilmukoita.
Nauhasilmukat olivat olennainen osa konkreettista musiikkia ja siitä syntyneitä kokeellisen musiikin lajeja (mm. Steve Reich). Niitä käyttivät levyillään myös lukuisat popmuusikot, kuten The Beatles, Pink Floyd, Frank Zappa ja Can.
1980-luvulta eteenpäin digitaalitekniikka on nopeasti syrjäyttänyt magneettinauhasilmukat musiikintuotannossa, koska äänien samplaaminen ja luuppaaminen elektronisesti on hyvin helppoa ja nopeaa.
Nguyễn Du

Nguyễn Du (1765–1820) oli vietnamilainen runoilija ja kirjailija. Hän syntyi vuonna 1765 Thang Longissa eli nykyisessä Hanoissa. Nguyễn Du kuului mandariiniaikana Nguyễnin dynastiaan.selvennä Hän kirjoitti kuuluisan tarinan kauniista tytöstä, joka myi itsensä pelastaakseen isänsä. Häntä pidetään edelleen Vietnamin kirjallisuuden symbolina.
Nishijinin metroasema

Nishijniin aseman sisäänkäynti.
Nishijinin metroasema (jap. 西新駅, Nishijin eki) on Fukuokan kaupungin Sawaran suuralueella sijaitseva metroasema. Asema on neljäs asema Kūkō-linjalla Meinohaman aseman päästä lukien. Asema avattiin 26. heinäkuuta 1981.
Aseman lähellä sijaitsee useita kaupungin julkisia paikkoja, kuten museoita ja kirjastoja. Lisäksi Seinan Gakuinin yliopiston kampus sijaitsee aseman ympäristössä. Nämä tekevät asemasta yhden Fukuokan kiireisimmistä, ja sen kautta matkustaa päivässä 42 000 ihmistä. Muita paikkoja lähistöllä ovat muun muassa:
Seaside Momochi
Nishijin Elemall Praliva
Nishijin Palace
Fukuokan kaupunginmuseo
Fukuokan pääkirjasto
Fukuoka Tower
Best Denki Nishijin
Nishijinin ostoskatu
Yoshimuran sairaala
Aiheesta muualla

Nishijin (Arkistoitu – Internet Archive) - aseman sivut (japaniksi)
Fukuokan junaliikenne Kūkō-Hakozaki
| --- | --- |
: Fukuokan kaupungin metron Kūkō-linja
Asemat: Chikuzen-linja << | Meinohama | Muromi | Fujisaki | Nishijin | Tōjinmachi | Ōhorikōen | Akasaka | Tenjin | Nakasu-Kawabata | Gion | Hakata | Higashi-Hie | Fukuokan lentoasema
: Fukuokan kaupungin metron Hakozaki-linja
Asemat: Chikuzen-linja << | Meinohama | Muromi | Fujisaki | Nishijin | Tōjinmachi | Ōhorikōen | Akasaka | Tenjin | Nakasu-Kawabata | Gofukumachi | Chiyo-Kenchōguchi | Maidashi-Kyūdaibyōinmae | Hakozaki-Miyamae | Hakozaki-Kyūdaimae | Kaizuka | >> Miyajidake-linja
Nishi-ku (Fukuoka)

| Nishi-ku (西区) |
| --- | --- |
 Iki-jinjan torii-portti Hakatanlahden rannalla
 Nishi-kun sijainti Fukuokassa
 Nishi-ku
 Koordinaatit: 33°34′58.1″N, 130°19′22.7″E 
Valtio:  Japani
Alue:  Kyūshū
Prefektuuri:  Fukuoka
Kaupunki:  Fukuoka
Pinta-ala:  
 – Kokonaispinta-ala:  84,17 km²
Väkiluku (2017):  208 858
 – Väestötiheys:  2 481 as./km²
Aikavyöhyke:  UTC+9
 
 www.city.fukuoka.lg.jp/nishi/ 
Infobox OKVirheellinen NIMI-arvo: 
Nishi-ku (jap. 西区, ’läntinen suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee nimensä mukaisesti Fukuokan länsiosassa Genkainmeren Hakatanlahden rannalla. Nishin suuralueen pinta-ala on 84,17 neliökilometriä ja siellä on 208 858 asukasta (vuonna 2017).
Nishi-ku oli aiemmin huomattavasti nykyistä suurempi, mutta 1. toukokuuta 1982 siitä erotettiin Jōnanin ja Sawaran suuralueet.
Aiheesta muualla

Kuvia tai muita tiedostoja aiheesta Nishi-ku Wikimedia Commonsissa
Suuralueen internetsivut (japaniksi)
Nishi-ku (Osaka)

| Nishi-ku (西区) |
| --- | --- |
 Utsubon puiston tenniskenttiä
 Nishin suuralueen sijainti.
 Koordinaatit: 34°40′35″N, 135°29′10″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  5,20 km²
Väkiluku (2013):  87 006
 – Väestötiheys:  16 732 as./km²
Infobox OKVirheellinen NIMI-arvo: 
Nishi-ku (jap. 西区; ’läntinen suuralue’) on yksi Osakan kaupungin 24:stä suuralueesta. Se sijaitsee aivan kaupungin keskustan (Chūōn suuralueen) länsipuolella. Se rajautuu pohjoisessa Tosabori- ja Ajijokiin, etelässä Dōtonborijokeen. Kizujoki virtaa pohjois-eteläsuunnassa sen läpi. Suuralueen pinta-ala on 5,20 neliökilometriä ja siellä on 87 006 asukasta (vuonna 2013).
Kizujoen itäpuolella on paljon tukkuliikkeitä, jotka kauppaavat muun muassa puuta, terästä, huonekaluja ja keramiikkaa. Länsipuolelle on taas keskittynyt pieniä ja keskisuuria metalliteollisuuslaitoksia. Suuralueella sijaitseva Minamihorien kaupunginosa tunnetaan perinteisesti huonekalujen valmistuksesta, Itachibōrin kaupunginosassa on vuorostaan valmistettu työkaluja. Suuralueen merkittävimpiin nähtävyyksiin kuuluu Osaka Dome -monitoimiareena, jota käytetään baseballotteluiden lisäksi konsertteihin ja näyttelyihin. Alueen koillisosassa sijaitsee suuri Utsubon puisto.
Nishin aluetta palvelevat Osakan metron Chūō-linja, Nagahori–Tsurumi-ryokuchi-linja, Sennichimae-linja ja Yotsubashi-linja sekä Hanshin-rautateiden Namba-linja.
Aiheesta muualla

Kuvia tai muita tiedostoja aiheesta Nishi-ku (Osaka) Wikimedia Commonsissa
Nishin suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Määritelmä

Määritelmä on käsitteen olennaisten ominaisuuksien lyhyt ja tarkka kielellinen kuvaus.
Tarkoitus

Määritelmä antaa termille selvän ja yksiselitteisen merkityksen. Määritelmät ovat välttämättömiä luonnollisen kielen monimerkityksellisyyden vuoksi. Hyvä määritelmä pyrkii vastaamaan tapaa, jolla termiä tavallisesti käytetään väitteeseen kuuluvissa keskusteluissa. Tarkat määritelmät auttavat ja rajoittavat keskustelua.
Lajeja

Operationaalinen määritelmä koskee tieteen teoreettista käsitettä, ja se saadaan mittaamisoperaation avulla.
Ostensiivinen määritelmä on ilmaisun sisällön määrittämistä osoittamisen tai esimerkin antamisen kautta.
Rekursiivista tai induktiivista määrittelyä käytetään logiikassa ja matematiikassa, ja se antaa äärellisen perustan ja säännön muiden tapausten määrittelyyn.
Nominaalimääritelmä kuvaa sanan tehtävän kielen järjestelmässä. Se voi koostua pelkästä synonyymistä tai ylimalkaisesta kuvauksesta. Nominaalimääritelmät ovat yleisiä yleiskielen sanakirjoissa.
Reaalimääritelmä kuvaa käsitteen. Reaalimääritelmiä käytetään etenkin erikoisalojen sanakirjoissa ja sanastoissa.
Sisältömääritelmä yksilöi käsitteen hierarkkisen yläkäsitteen ja erottavat piirteet.
Joukkomääritelmä luettelee kaikki samaan ulottuvuuteen kuuluvat hierarkkiset alakäsitteet. Esimerkiksi viikonpäivä määritellään antamalla luettelo viikonpäivistä.
Koostemääritelmässä yhdistyvät nominaalimääritelmä ja reaalimääritelmä. Niitä käytetään laajoissa selittävissä sanakirjoissa ja tietosanakirjoissa.
Negatiivinen määritelmä kuvaa ainoastaan käsitteestä puuttuvat käsitepiirteet tai tarkoitteet.
Kontekstimääritelmä on tekstiyhteyteen sijoitettu tai siitä ilmenevä määritelmä. Siinä määriteltävä ja määritelty osa ja niiden yhtälömuoto eivät selvästi erotu, kuten käytettäessä esimerkkilausetta. Kontekstimääritelmiä esiintyy etenkin oppikirjoissa, lakiteksteissä ja tieteellisissä artikkeleissa.
Kehämääritelmä on puutteellinen määritelmä, joka sisältää sisäisen kehän tai muodostaa toisen määritelmän kanssa ulkoisen kehän.
Redundantti määritelmä kuvaa useamman kuin yhden käsitteen.
Eri aloilla > Fysiikka

Kokeelliseen tieteeseen kuuluvien mittausten vertailtavuuden ja toistettavuuden mahdollistamiseksi yksiköt tulee määritellä tarkasti ja pysyvästi. SI-järjestelmän perusyksiköt ovat tyyppiesimerkkejä fysikaalisista määritelmistä. Ne kaikki pohjautuvat valittuihin luonnonilmiöihin kilogrammaa lukuun ottamatta. Perusyksiköiden pohjalta voidaan määritellä edelleen johdannaisyksiköitä. Yksiköiden määrittelyn lisäksi itse suureille on kehitetty määritelmiä. Esimerkiksi energia on kyky tehdä työtä. Työn määritelmä taas pohjautuu voiman ja pituuden määritelmiin.
Eri aloilla > Matematiikka

Kukin matemaattinen käsite määritellään peruskäsitteiden, aksioomien, pohjalta. Aksioomia ovat esimerkiksi reaalilukujen aksioomat ja Boolen algebran aksioomat.
Eri aloilla > Filosofia

Filosofiassa määritelmä voidaan määritellä kuvaukseksi olioon liittyvästä luokasta. Määritelmä on lausuma asian olennaisista ominaisuuksista, kahden asian yhteneväisyydestä ja/tai toiminnoista ja tarkoituksesta.
Moni filosofinen kysymys on koskenut määritelmien etsintää. Esimerkiksi yksi filosofinen keskustelu koskee sitä, voiko asioita kuten kauneus tai hyvyys lainkaan määritellä. Pragmatistien ja dekonstruktionistien mukaan määritelmät ovat vain käsitteellisiä välineitä kommunikoinnin avuksi, eivätkä ne heijasta objektiivista todellisuutta.
Määritelmä voi kohdistua johonkin abstraktiin luokkaan, jolloin sillä ei ole fyysistä vastinetta. Esimerkiksi termit ovat abstrakteja luokkia.
Koska luokka voi koostua muista luokista, voidaan tämä kuvata olion luokan määritelmässä. Esimerkiksi ”auto” koostuu ”moottorista”, ”rungosta” ja ”renkaista”. Jos luokka on jonkin luokan osaluokka, voidaan tämä suhde kuvata määritelmässä. Esimerkiksi ”ihminen on eläin joka on älykäs”. Tämä ilmentää että ihmisellä on samat ominaisuudet kuin luokalla ”eläin”. Ihmisen erottaa eläimistä se että ihminen on lisäksi älykäs.
Määritelmään voi liittyä jokin termi. Esimerkiksi lämpötila on termi. Tämä termi liittyy esimerkiksi talven määritelmään.
Määritelmä voi sisältää myös kuvaukset niistä toiminnoista, jotka luokka sisältää. Esimerkiksi luokkaan "planeetta" kuuluu kuvaus: "kiertää tähteä". Jos olio on artefakti, on sillä yleensä jokin tarkoitus. Tämä tarkoitus voidaan kuvata sanallisessa määritelmässä. Esimerkiksi määriteltäessä luokka ”lentokone” sanallisesti, voidaan sanoa, että sen luokan olioilla on tarkoitus pysyä ilmassa leijumatta.
Olion määritelmä on pätevä vain siihen liittyvässä kontekstissa. Konteksti syntyy kun olio liitetään toiseen olioon. Esimerkiksi jotain oliota voidaan kuvata termillä ”värikäs”. Värikkään termillä on oma määritelmänsä riippuen mihin olioon se kytketään. Esimerkiksi taulu voi olla "värikäs" tai jokin ilmaus voi olla "värikäs".
Määritelmä voi olla sanallinen tai tehty jollain formaalilla kielellä. Esimerkiksi sanakirjassa käytetään sanallista määrittelyä kun taas matemaattiset kaavat on määritelty formaalisti.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Gupta, Anil: Definitions The Stanford Encyclopedia of Philosophy. The Metaphysics Research Lab. Stanford University. (englanniksi)
Myytinmurtajat (3. tuotantokausi)

Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun, jotka pyritään empiirisillä kokeilla osoittamaan mahdollisiksi tai mahdottomiksi.
Jakso 25 – Ruskea nuotti, Vesikidutus > Ruskea nuotti

| Myytti | Tulos | Lopputulokset |
| --- | --- | --- |
| On olemassa infraääninen niin sanottu "ruskea nuotti", joka saa ihmisen ulostamaan. | Murrettu | Laajalla infraäänialalla tehty koe ei vaikuttanut koekaniinina olleen Adamin suolenhallintaan millään tavalla. |
Jakso 25 – Ruskea nuotti, Vesikidutus > Ammutun ilmalento

| Myytti | Tulos | Lopputulokset |
| --- | --- | --- |
| Luodin osuman saanut ihminen lennähtää osuman voimasta rajusti taaksepäin. | Murrettu | Käsiaseesta ammutulla luodilla ei ole tarpeeksi suurta liikemäärää osuman kohteen liikuttamiseksi. Newtonin III laki sanoo, että jos kappaleeseen vaikuttaa jokin voima, niin samanaikaisesti kappaleen täytyy vaikuttaa toiseen kappaleeseen yhtä suurella, mutta suunnaltaan vastakkaisella voimalla. Niinpä luodin, joka pystyisi heittämään osuman saanutta useita metrejä, pitäisi aiheuttaa sama vaikutus sen ampujaan. |
Jakso 25 – Ruskea nuotti, Vesikidutus > Kiinalainen vesikidutus

| Myytti | Tulos | Lopputulokset |
| --- | --- | --- |
| Kiinalaisella vesikidutuksella voi tehdä ihmisen hulluksi. | Vahvistettu | Kari Byron sidottiin piinapenkkiin, ja hänen otsalleen tiputeltiin vesitippoja. Karin käytös muuttui kokeen loppupuolella, mutta koetta ei voida mitenkään todistaa oikeassa elämässä. Asiantuntija piti koetta erittäin vaarallisena valvotusta tilanteesta huolimatta. |
Jakso 26 – Salsa-pako, Sementin fiksaus > Salsa-pako

Adam ja Jamie kilpailivat jälleen toisiaan vastaan. Tällä kertaa kisattiin, kumpi pakenee ensin vankilasta salsalla. Jamie voitti kisan.
| Myytti | Tulos | Lopputulokset |
| --- | --- | --- |
| Meksikolainen vanki pakeni syövyttämällä sellinsä ikkunakalterit poikki salsakastikkeella. | Mahdollista | Adam käytti vaihtovirtaa kokeensa tehostamiseksi, mutta vaihtovirta ei toiminut. Jamie kokeili tasavirtaa, joka toimi paremmin. Vertailuryhmässä kalterit olivat alkaneet ruostua. |
| Vankilasta voi paeta vääntämällä virtsaan kastettua silkkipaitaa tankojen välissä, sillä märkä silkki ei hajoa. | Murrettu | Adamin silkkipaita repesi kovassa venytyksessä. Myytti on elokuvasta Shanghai Noon. |
Jakso 26 – Salsa-pako, Sementin fiksaus > Sementin fiksaus

| Myytti | Tulos | Lopputulokset |
| --- | --- | --- |
| Sementin voi poistaa sementtiautosta räjähteillä. | Mahdollista/Murrettu | Myytinmurtajilla oli kaksi sementtiautoa. Ensimmäisessä oli metrin paksuinen sementtikerros, josta ei saatu mitään irti. Toisessa autossa sementtiä oli n. kaksi senttiä. Dynamiitin kolmasosalla sementtiä lähti irti. |
Jakso 27 – Räjähtävä bajamaja, Akseliseiväshyppy > Räjähtävä bajamaja

| Myytti | Tulos | Lopputulokset |
| --- | --- | --- |
| Tupakan sytyttäminen bajamajassa saa metaanikaasut räjähtämään. | Murrettu | Myytinmurtajat lisäsivät happea bajamajaan mutta eivät saaneet aikaan räjähdystä. Ulosteen metaanimäärä mitattiin, mutta sen todettiin olevan liian alhainen räjähtääkseen. |
Jakso 27 – Räjähtävä bajamaja, Akseliseiväshyppy > Akseliseiväshyppy

| Myytti | Tulos | Lopputulokset |
| --- | --- | --- |
| Auton vetoakseli voi pudota kovassa vauhdissa, ja osuessaan kuoppaan auto voi lentää kuin seiväshypyssä. | Murrettu | Adam ja Jamie tekivät Fury-autonsa akselista putoavan, mutta heidän täytyi ajaa autoa 30 km/h, jotta he saivat auton takapään edes nousemaan. Lisäksi akselin täytyisi pudota juuri kuopan kohdalla, mikä sekin johtaa harvoin hyppyyn, joten tapahtuma on erittäin epätodennäköinen. |
Jakso 28 – Onko haukotus tarttuvaa? > Onko haukotus tarttuvaa?

| Myytti | Tulos | Lopputulokset |
| --- | --- | --- |
| Jos ihminen haukottelee, haukotus voi tarttua toiseen ihmiseen. | Vahvistettu | Myytinmurtajilla oli 50 koekaniinia. Ihmiset, jotka saivat haukotuksen Myytinmurtajilta, haukottelivat 29% ajasta, ja kun he eivät saaneet haukotusta, he haukottelivat 25% ajasta. |
Jakso 28 – Onko haukotus tarttuvaa? > Leluautot

| Myytti | Tulos | Lopputulokset |
| --- | --- | --- |
| Leluauto voi päihittää oikean Dodge Viperin 400 metrin radalla vaihde vapaalla. | Osittain murrettu | Myytinmurtajat eivät voineet tehdä 400 metrin pituista rataa kuumuuden takia (rata meni mutkalle), joten he kokeilivat 128 metrin radalla. 128 metrin radallakaan leluauto ei voittanut oikeata autoa, mutta ensimmäisten 30 metrin matkalla se onnistui. |
Jakso 28 – Onko haukotus tarttuvaa? > Paahtoleipä: Voipuoli alas vai ylös?

| Myytti | Tulos | Lopputulokset |
| --- | --- | --- |
| Paahtoleipä putoaa useimmiten voipuoli alas. | Murrettu | Adam ja Jamie rakensivat paahtoleivänpudotuslaitteet, ja he pudottivat 100 palaa paahdettua ja voideltua leipää. Leivät putosivat täysin tasan voipuoli ylös- ja alaspäin. Paahtoleivillä on kuitenkin taipumusta kierähtää voipuoli alaspäin pudotessaan lyhyen matkan esim. pöydän reunalta. |
Jakso 29 – Kaljat kylmäksi > Kaljat kylmäksi

| Myytti | Tulos | Lopputulokset |
| --- | --- | --- |
| Oluttölkit voi kylmentää hautaamalla ne hiekkaan, kaatamalla niiden päälle bensaa ja sytyttämällä bensan tuleen. | Murrettu | Oluet vain lämpenivät pari astetta. |

Myytinmurtajat päättivät kokeilla muita tapoja kylmentää oluttölkit mahdollisimman nopeasti. He kokeilivat myös hiilidioksidisammutinta ja rakensivat vielä omat laitteensa, jotka laitettiin kisaamaan keskenään. Adam teki jäähdytysputken ja Jamie jäähdytyslevyn. Jamie voitti kisan.
Jääsekoitusten lämpötilat:
| Jäät | Jäät + vesi | Jäät + vesi + suola |
| --- | --- | --- |
| ei kokeiltu | 0,5 astetta | -4 astetta |

Oluiden lämpötilat (5 minuutin kuluttua):
| Jäät | Jäät + vesi | Jäät + vesi + suola | pakastin | jääkaappi |
| --- | --- | --- | --- | --- |
| 14 astetta | 7 astetta | 2 astetta | 14 astetta | 16 astetta |

Lopulliset lämpötilat:
| Jäät | Jäät + vesi | Jäät + vesi + suola | pakastin | jääkaappi |
| --- | --- | --- | --- | --- |
| 30 minuuttia | 15 minuuttia | 5 minuuttia | 25 minuuttia | 45 minuuttia |
Jakso 29 – Kaljat kylmäksi > Muinainen paristo

Rakennustiimi rakensi muinaisen Bagdadin pariston ja kokeilivat siihen liittyviä myyttejä.
Bagdadin paristoa voi käyttää...
| Myytti | Tulos | Lopputulokset |
| --- | --- | --- |
| ...galvanointiin. | Mahdollista | Paristo galvanoi metallin täysin puhtaaksi. |
| ...akupunktioneulojen sähköistämiseen. | Mahdollista | Bagdadin paristo antoi akupunktioneuloille virtaa samalla tavoin kuin normaali sähkövirta. |
| ...jumalalliseen kokemukseen. | Mahdollista | Rakennustiimin Tory Belleci rakensi liiton arkin, ja rakennustiimi viritti kultaiset enkelit antamaan sähköiskun. He eivät kuitenkaan saaneet tarpeeksi virtaa Bagdadin paristoilla, joten he päätyivät käyttämään sähköaidan muuntajaa ja kokeilivat sitä Adamiin tämän tietämättä. |
Jakso 30 – Pyssyn poika > Pyssyn poika

| Myytti | Tulos | Lopputulokset |
| --- | --- | --- |
| Miehen polven ja kivesten läpi kulkenut luoti osui naisen kohtuun ja teki naisen raskaaksi. Myytti on Yhdysvaltain sisällissodan ajoilta. | Murrettu | Siittiöt eivät voisi selvitä kuuman luodin päällä. Siemennestepussin läpi ammutun luodin jäljiltä ballistisesta nukesta ei löydetty yhtään siittiöitä. Lisäksi valmiit siittiöt eivät jää kiveksiin, vaan ne varastoituvat muualle. |
Jakso 30 – Pyssyn poika > Salama soittaa

| Myytti | Tulos | Lopputulokset |
| --- | --- | --- |
| Suihkun käyttäminen ukonilman aikaan voi koitua kohtaloksi. | Mahdollista | Adam ja Jamie saivat aikaan salaman, joka kulki ballistisen nuken kehon läpi ja olisi luultavasti tappanut sen. |
| Puhelimen käyttäminen ukonilman aikana voi olla kohtalokasta. | Vahvistettu | Myytinmurtajat pumppasivat ballistiseen nukkeen ja puhelimeen 200 000 volttia ja saivat nuken pään kärähtämään. |
Jakso 30 – Pyssyn poika > Traileri-ongelma

| Myytti | Tulos | Lopputulokset |
| --- | --- | --- |
| Venettä voi ajaa traileri yhä kiinni veneessä. | Vahvistettu | Traileriin kiinnitetty vene liikkui, mutta nopeus ja tehokkuus laskivat merkittävästi. |
Jakso 31 – Lasin rikkominen äänellä > Voiko lasin rikkoa äänellä?

Adam ja Jamie päättivät kokeilla, voiko kristallilasia rikkoa ihmisäänellä, kuten Ella Fitzgerald teki Memorexin mainoksen mukaan.
| Myytti | Tulos | Lopputulokset |
| --- | --- | --- |
| Kristallisen viinilasin voi rikkoa ihmisäänellä. | Vahvistettu | Meyer Sounds auttoi tässä myytissä. Lasi ei säry perustaajuudella vaan harmonioilla. Adam ja Jamie kilpailivat, kumpi heistä rikkoisi lasin ensimmäisenä vahvistamalla omaa ääntään. Voittaja oli Adam. Rock-laulaja Jaime Vendera onnistui kuitenkin rikkomaan lasin vahvistamatta ääntään. |
Jakso 31 – Lasin rikkominen äänellä > "Vierivä kivi ei sammaloidu"

Kyseessä on eräs sanonta, kuten erääsä aikaisemmassa jaksossa tutkittavana ollut "neula heinäsuovassa".
| Myytti | Tulos | Lopputulokset |
| --- | --- | --- |
| Vierivä kivi ei kerää sammalta yhtä paljon kuin pysähtynyt kivi | Vahvistettu | Rakennustiimi pyöritti kiviä rummussa yli puoli vuotta. Jatkuvasti vierineisiin kiviin ei kerääntynyt yhtään sammalta, kun taas paikallaan pysyneeseen kiveen sammalta kasvoi mukavasti. |
Jakso 31 – Lasin rikkominen äänellä > Raketti-imuri

| Myytti | Tulos | Lopputulokset |
| --- | --- | --- |
| Pölynimurin läpi kulkeva bensahöyry ja kipinä voivat tehdä imurista raketin. | Murrettu | Nykyaikaisilla imureilla se ei ole mahdollista, koska moottori on eristetty ilmavirtauksesta. Vanhemmatkin mallit aiheuttaisivat korkeintaan pienen tulipalon. |
Jakso 32 – Rakettireppu > Rakettireppu

| Myytti | Tulos | Lopputulokset |
| --- | --- | --- |
| Melkein kuka tahansa voi rakentaa rakettirepun internetistä ostetuilla ohjeilla. | Murrettu | Adam ja Jamie saivat rakennettua oman rakettireppunsa, mutta he eivät saaneet Jamiea tai Busteria ilmaan. Rakettireppu ei jaksanut nostaa edes itseään. |